CELEX ID: 32013D0801

--- ENGLISH ---

Document:
$en_document

Summary:
$en_summary

--- DANISH ---

Document:
24.12.2013
DA
Den Europæiske Unions Tidende
L 352/65
KOMMISSIONENS GENNEMFØRELSESAFGØRELSE
af 23. december 2013
om oprettelse af Forvaltningsorganet for Innovation og Netværk og om ophævelse af Afgørelse 2007/60/EF som ændret ved afgørelse 2008/593/EF
(2013/801/EU)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer 
(
1
)
, særlig artikel 3, og
ud fra følgende betragtninger:
(1)
I medfør af forordning (EF) nr. 58/2003 kan Kommissionen uddelegere beføjelsen til, på dens vegne og ansvar, helt eller delvist at gennemføre et EU-program eller -projekt til et forvaltningsorgan.
(2)
Overdragelsen af programgennemførelsesopgaver til forvaltningsorganerne skal gøre det muligt for Kommissionen at koncentrere sig om sine vigtigste aktiviteter og funktioner, som ikke kan eksternaliseres, uden af den grund at miste styringen af, kontrollen med og det endelige ansvar for de foranstaltninger, som forvaltes af forvaltningsorganerne.
(3)
Uddelegeringen af opgaver til et forvaltningsorgan i forbindelse med programgennemførelse kræver, at der foretages en klar adskillelse mellem programlægningen, der involverer en betydelig skønsmargen ved afgørelser drevet af politiske hensyn, og som Kommissionen står for, og programgennemførelsen, som bør overdrages til forvaltningsorganet.
(4)
Ved afgørelse 2007/60/EF 
(
2
)
 oprettede Kommissionen Forvaltningsorganet for det Transeuropæiske Transportnet og gav det til opgave at forvalte Fællesskabets indsats inden for det transeuropæiske transportnet.
(5)
Efterfølgende forlængede Kommissionen ved afgørelse 2008/593/EF 
(
3
)
 driftsperioden for Forvaltningsorganet for Det Transeuropæiske Transportnet og omdefinerede dets målsætninger og opgaver, så det også fik ansvaret for gennemførelsen af den finansielle støtte fra budgettet for det transeuropæiske transportnet under den flerårige finansielle ramme for perioden 2007-2013.
(6)
Forvaltningsorganet for Det Transeuropæiske Transportnet har vist sig at være et velorganiseret organ, der udfører de opgaver, som det er blevet pålagt, effektivt under overholdelse af de gældende retlige rammer for dets aktiviteter. Midtvejsevalueringen af forvaltningsorganet har vist, at det har en høj produktivitet og udfører sin tekniske og finansielle forvaltning til interessenternes tilfredshed. Det er lykkedes organet at bidrage til gennemførelsen af det transeuropæiske transportnet, og det har gjort det muligt for Kommissionen at fokusere på og forbedre styringen af sine politiske og institutionelle opgaver. Midtvejsevalueringen har også vist, at organet er et mere omkostningseffektivt alternativ til forvaltningen af det transeuropæiske transportnet sammenlignet med Kommissionens interne forvaltningsscenario. Besparelsen ved uddelegeringen af opgaver til organet anslås til 8,66 mio. EUR i perioden 2008-2015.
(7)
I Kommissionens meddelelse af 29. juni 2011»Et budget for Europa 2020« 
(
4
)
 foreslog den i højere grad at anvende eksisterende gennemførelsesorganer til at gennemføre EU-programmer under den flerårige finansielle ramme for tidsrummet 2014-2020.
(8)
Den cost-benefit-analyse, som er blevet foretaget i henhold til artikel 3, stk. 1, i forordning (EF) nr. 58/2003, viser, at uddelegeringen til Forvaltningsorganet for Det Transeuropæiske Transportnet af forvaltningen af dele (inden for transport, energi og telekommunikation) af programmet Connecting Europe-faciliteten 
(
5
)
, samt dele af transport- og energiforskningen under programmet Horisont 2020 
(
6
)
, vil gøre det muligt at gennemføre sådanne programmer effektivt og billigere end i Kommissionen. Uddelegeringen af programforvaltning til organet anslås at give effektivitetsgevinster på 54 mio. EUR under den flerårige finansielle ramme for 2014-2020. Analysen viser desuden, at det giver ganske betydelige besparelser og synergieffekter mellem aktiviteterne at samle forvaltningen af infrastruktur og forskningsprojekter inden for transport og energi i ét organ. En udvidelse af organets mandat vil gøre det muligt for Kommissionen og interessenterne at udnytte organets ekspertise samt dets høje kvalitet inden for programforvaltning og serviceydelser. Den vil også sikre det transeuropæiske transportnets støttemodtagere driftskontinuitet og Unionen stor synlighed som promotor af de programmer, som organet forvalter. Desuden viser analysen, at med hensyn til programmerne det transeuropæiske transportnet 
(
7
)
 og Marco Polo 
(
8
)
 ville det virke driftsforstyrrende og medføre effektivitetstab at vende tilbage til intern forvaltning.
(9)
Med henblik på at give forvaltningsorganerne en sammenhængende identitet har Kommissionen ved fastsættelsen af deres nye mandater i videst muligt omfang samlet arbejdsopgaver ud fra tematiske politikområder.
(10)
Det nye organ bør have et udvidet mandat, der omfatter forvaltning af dele af følgende programmer:
—
det nye program Connecting Europe-faciliteten; forvaltningen af dette program omfatter gennemførelsen af tekniske projekter, som ikke indebærer, at der skal træffes politiske beslutninger, og kræver stor teknisk og finansiel ekspertise igennem hele projektforløbet
—
dele af del III (samfundsmæssige udfordringer) af Horisont 2020-særprogrammet; forvaltningen af dette program omfatter gennemførelsen af tekniske projekter, som ikke indebærer, at der skal træffes politiske beslutninger, og kræver stor teknisk og finansiel ekspertise igennem hele projektforløbet
—
de resterende dele af programmet det transeuropæiske transportnet, som allerede blev uddelelegeret til Forvaltningsorganet for Det Transeuropæiske Transportnet under den flerårige finansielle ramme for perioden 2000-2006 (fra 2007) og under den flerårige finansielle ramme for perioden 2007-2013; gennemførelsen af dette program omfatter gennemførelsen af tekniske projekter, som ikke indebærer, at der skal træffes politiske beslutninger, og kræver stor teknisk og finansiel ekspertise igennem hele projektforløbet
—
de resterende dele af programmet Marco Polo, som under den flerårige finansielle ramme for perioden 2007-2013 er blevet forvaltet af Forvaltningsorganet for Konkurrenceevne og Innovation; forvaltningen af dette program omfatter gennemførelsen af tekniske projekter, som ikke indebærer, at der skal træffes politiske beslutninger, og kræver stor teknisk og finansiel ekspertise igennem hele projektforløbet.
(11)
For at sikre en ensartet og rettidig gennemførelse af denne afgørelse og de berørte programmer er det nødvendigt at sikre, at organet udfører sine opgaver i forbindelse med gennemførelsen af de pågældende programmer, med forbehold af disse programmers ikrafttræden, og da fra datoen herfor.
(12)
Der bør oprettes et forvaltningsorgan for innovation og netværk. Det bør træde i stedet for og efterfølge Forvaltningsorganet for Det Transeuropæiske Transportnet, der blev oprettet ved afgørelse 2007/60/EF som ændret ved afgørelse 2008/593/EF. Det bør varetage sine opgaver i overensstemmelse med de generelle vedtægter, der er fastlagt i forordning (EF) nr. 58/2003.
(13)
Afgørelse 2007/60/EF og afgørelse 2008/593/EF bør derfor ophæves, og der bør fastsættes overgangsbestemmelser.
(14)
Foranstaltningerne i denne afgørelse er i overensstemmelse med udtalelse fra Forvaltningsorganudvalget —
VEDTAGET DENNE AFGØRELSE:
Artikel 1
Oprettelse
Forvaltningsorganet for Innovation og Netværk (i det følgende benævnt »organet«) oprettes for perioden 1. januar 2014-31. december 2024.
Forordning (EF) nr. 58/2003 finder anvendelse på organets vedtægter.
Organet træder i stedet for og efterfølger Forvaltningsorganet for Det Transeuropæiske Transportnet, der blev oprettet ved afgørelse 2007/60/EF som ændret ved afgørelse 2008/593/EF.
Artikel 2
Placering
Organet placeres i Bruxelles.
Artikel 3
Mål og opgaver
1.   Organet er ansvarligt for gennemførelsen af dele af følgende EU-programmer:
a)
Connecting Europe-faciliteten
b)
dele af del III (samfundsmæssige udfordringer) af Horisont 2020-særprogrammet.
Dette stykke finder anvendelse med forbehold af hvert af disse programmers ikrafttræden, og da fra datoen herfor.
2.   Organet er ansvarligt for gennemførelsen af de resterende dele af følgende programmer:
a)
programmet det transeuropæiske transportnet
b)
Marco Polo-programmet.
3.   Organet er ansvarligt for følgende opgaver i forbindelse med gennemførelsen af de dele af EU-programmer, som er omhandlet i stk. 1 og 2:
a)
forvalte nogle faser af programgennemførelsen og nogle faser af specifikke projekters forløb på grundlag af de relevante arbejdsprogrammer, som Kommissionen har vedtaget, i henhold til den retsakt, hvorved Kommissionen har tillagt organet beføjelserne.
b)
vedtage budgetgennemførelsesakter for indtægter og udgifter og træffe alle dispositioner, der er nødvendige for programgennemførelsen, i henhold til den retsakt, hvorved Kommissionen har tillagt organet beføjelserne.
c)
bistå i forbindelse med gennemførelsen af programmet i henhold til den retsakt, hvorved Kommissionen har tillagt organet beføjelserne.
Artikel 4
Udnævnelsesperiode
1.   Medlemmerne af styrelseskomitéen udnævnes for to år.
2.   Organets direktør udnævnes for fem år.
Artikel 5
Tilsyn og rapportering
Organet er underlagt Kommissionens kontrol og aflægger regelmæssigt rapport om gennemførelsen af de EU-programmer eller dele heraf, som det er ansvarligt for, på de betingelser og med den hyppighed, der er fastsat i den retsakt, hvorved Kommissionen har tillagt organet beføjelserne.
Artikel 6
Gennemførelse af driftsbudgettet
Organet gennemfører sit driftsbudget i overensstemmelse med Kommissionens forordning (EF) nr. 1653/2004 
(
9
)
.
Artikel 7
Ophævelse og overgangsbestemmelser
1.   Afgørelse 2007/60/EF som ændret ved afgørelse 2008/593/EF ophæves med virkning fra den 1. januar 2014. Henvisninger til den ophævede afgørelse betragtes som henvisninger til denne afgørelse.
2.   Organet betragtes som retlig efterfølger for det forvaltningsorgan, der blev oprettet ved afgørelse 2007/60/EF som ændret ved afgørelse 2008/593/EF.
3.   Med forbehold af artikel 28, stk. 2, artikel 29, stk. 2, artikel 30 og artikel 31, stk. 2, i afgørelse C(2013) 9235 berører denne afgørelse ikke de rettigheder og forpligtelser, som organets personale, herunder dets direktør, har.
Artikel 8
Ikrafttræden
Denne afgørelse træder i kraft dagen efter offentliggørelsen i 
Den Europæiske Unions Tidende
.
Den anvendes fra den 1. januar 2014.
Udfærdiget i Bruxelles, den 23. december 2013.
På Kommissionens vegne
José Manuel BARROSO
Formand
(
1
)
  
            
EFT L 11 af 16.1.2003, s. 1
.
(
2
)
  Kommissionens afgørelse 2007/60/EF af 26. oktober 2006 om oprettelse af Forvaltningsorganet for Det Transeuropæiske Transportnet i henhold til Rådets forordning (EF) nr. 58/2003 (
EUT L 32 af 6.2.2007, s. 88
).
(
3
)
  Kommissionens afgørelse 2008/593/EF af 11. juli 2008 om ændring af afgørelse nr. 2007/60/EF med henblik på ændring af opgaver og mandatperiode for Forvaltningsorganet for Det Transeuropæiske Transportnet (
EUT L 190 af 18.7.2008, s. 35
).
(
4
)
  KOM(2011) 500 endelig.
(
5
)
  Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten (
EUT L 348 af 20.12.2013, s. 129
).
(
6
)
  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) (
EUT L 347 af 20.12.2013, s. 104
) og Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) (
EUT L 347 af 20.12.2013, s. 965
).
(
7
)
  Europa-Parlamentets og Rådets forordning (EF) nr. 680/2007 af 20. juni 2007 om generelle regler for Fællesskabets finansielle støtte inden for de transeuropæiske transport- og energinet (
EUT L 162 af 22.6.2007, s. 1
).
(
8
)
  Europa-Parlamentets og Rådets forordning (EF) nr. 1692/2006 af 24. oktober 2006 om det andet Marco Polo-program for EF-tilskud til forbedring af godstransportsystemets miljøpræstationer (Marco Polo II-programmet) (
EUT L 328 af 24.11.2006, s. 1
).
(
9
)
  Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (
EUT L 297 af 22.9.2004, s. 6
).

Summary:
Forvaltningsorganet for Innovation og Netværk
RESUMÉ AF:
Gennemførelsesafgørelse 2013/801/EU om oprettelse af Forvaltningsorganet for Innovation og Netværk
HVAD ER FORMÅLET MED AFGØRELSEN?
Den opretter 
Forvaltningsorganet for Innovation og Netværk (INEA)
, der administrerer EU-finansierede programmer inden for transport, energi og telekommunikation.
INEA administrerer dele af følgende EU-programmer inden for transport, energi og telekommunikation til en samlet værdi af 33,6 mia. EUR:
Connecting Europe-faciliteten
 (CEF)
 
dele af del III (samfundsmæssige udfordringer) af 
Horisont 2020
-særprogrammet
 
Innovationsfonden
 i henhold til gennemførelsesafgørelse (EU) 
2020/669
 
det transeuropæiske transportnet (TEN-T)
 og 
Marco Polo Ii
-projekter (godslogistik).
HOVEDPUNKTER
INEA’s mandat løber fra 2014-2024.
INEA er efterfølgeren til forvaltningsorganet 
TEN-T
, der blev oprettet af 
Europa-Kommissionen
 i 2006 til at forvalte den tekniske og finansielle gennemførelse af 
TEN-T-programmet
, én af de tre sektorer, der er omfattet af programmerne transeuropæiske transportnet om udvikling af moderne og effektiv infrastruktur.
INEA’s mission
INEA’s mission er at øge effektiviteten af den tekniske og finansielle håndtering af de programmer, det forvalter, levere ekspertise og programforvaltning på højt niveau til interessenter samt fremme samarbejde mellem programmerne med henblik på at styrke den økonomiske vækst til gavn for EU-borgerne.
Skabe værdi hos støttemodtagerne
Med INEA’s mangeårige erfaring inden for programforvaltning får støttemodtagerne:
forenklet adgang til EU’s finansieringsmuligheder
 
formidling af projektresultater for at øge synligheden af EU’s tiltag og fremme programmerne
 
vejledning og teknisk støtte i forbindelse med projektstyring, finansiering, offentlige udbud og miljølovgivning i tæt samarbejde med støttemodtagerne
 
strømlinede og ensartede procedurer med henblik på bedre udnyttelse af EU-midler og optimering af programmernes effektivitet, såsom kortere betalingsfrister og hurtigere svartider
 
effektive evalueringsprocedurer, brugervenlig og gennemsigtig dokumentation og tilpassede IT-værktøjer, der støtter ansøgerne.
Støtter Europa-Kommissionen
Forvaltningsorganet støtter desuden Europa-Kommissionen med hensyn til at:
levere relevant feedback om programgennemførelsen som input til politisk beslutningstagning
 
kombinere effekten af programmerne med henblik på at bygge bro mellem forsknings- og innovationsresultater og infrastrukturudviklingen
 
markedsføre innovative idéer, koncepter og produkter
 
skabe betydelige stordriftsfordele.
Hvilke EU-programmer er det med til at forvalte?
Connecting Europe-faciliteten
 er et af EU’s vigtigste finansielle instrumenter, der er udviklet til at fremme vækst, beskæftigelse og konkurrenceevne ved at investere i infrastruktur på EU-plan. Den er delt op i tre hovedområder:
CEF Transport
 
CEF Energi og
 
CEF Telekommunikation.
Horisont 2020
 er EU’s primære finansielle instrument til forskning og udvikling.
INEA forventes at forvalte et budget på op til 
37 mia. EUR
 for de nye programmer (30 mia. EUR fra CEF og 7 mia. EUR fra Horisont 2020).
Innovationsfonden
 bidrager til at reducere drivhusgasser ved at fokusere på:
innovative lavemissionsteknologier og -processer i energiintensive erhvervssektorer (stål, cement, glas, kemikalier, papir osv.), herunder produkter der skal erstatte kulstofintensive produkter
 
CO2-opsamling og -udnyttelse
 
etablering og drift af CO2-opsamling og -oplagring
 
innovativ generering af vedvarende energi
 
energioplagring.
Innovationsfondens indtægter kommer fra EU’s emissionshandelsordning (EU ETS), verdens største CO2-prissætningssystem, via auktioner over 450 millioner kvoter i perioden 2020-2030. Innovationsfonden vil også drage nytte af ubrugte midler fra 
NER300-programmet
.
Hvem leder INEA?
Kommissionen udpeger direktøren for INEA for en periode på fem år, og medlemmerne af styringskomiteen udpeges for to år.
HVORNÅR GÆLDER AFGØRELSEN FRA?
Den trådte i kraft den 1. januar 2014.
BAGGRUND
Hvad laver forvaltningsorganer?
I henhold til forordning (EF) nr. 
58/2003
 realiserer Europa-Kommissionens 
forvaltningsorganer
 EU’s politik ved at overvåge programmernes gennemførelse. Det betyder, at de følger projekter, der er medfinansieret af EU, i løbet af deres livscyklus, og giver Kommissionen værdifuld feedback om processen. De yder også forskellig støtte til programmets støttemodtagere og sikrer synlighed af den tilførte værdi af EU-finansieringen.
For yderligere oplysninger henvises til:
Forvaltningsorganet for Innovation og Netværk
 (
INEA
)
 
INEA’s CEF
 (
Europa-Kommissionen
)
 
INEA’s Horisont 2020 
 (
Europa-Kommissionen
)
 
INEA’s Marco Polo
 (
Europa-Kommissionen
)
 
INEA’s TEN-T
 (
Europa-Kommissionen
)
HOVEDDOKUMENT
Kommissionens gennemførelsesafgørelse 
2013/801/EU
 af 23. december 2013 om oprettelse af Forvaltningsorganet for Innovation og Netværk og om ophævelse af afgørelse 2007/60/EF som ændret ved afgørelse 2008/593/EF (EUT L 352 af 24.12.2013, s. 65-67).
Efterfølgende ændringer til Kommissionens gennemførelsesafgørelse 2013/801/EU er indarbejdet i grundteksten. Denne 
konsoliderede udgave
 har kun dokumentarisk værdi.
seneste ajourføring 04.06.2020